2. pielikums

2018. gada otrā fundamentālo un lietišķo pētījumu projektu konkursa

nolikumam

(28.06.2018.)

**“Projekta iesnieguma, projekta vidusposma zinātniskā pārskata, projekta noslēguma zinātniskā pārskata, projekta finanšu pārskata noformēšanas, iesniegšanas un vērtēšanas metodika”**

**Saturs**

[Ievads 1](#_Toc513469499)

[1. Lietotie termini 2](#_Toc513469500)

[2. Projekta iesniedzējiem - Projekta iesnieguma noformēšana un aizpildīšana 2](#_Toc513469501)

[2.1. Projekta iesnieguma A daļas “Vispārīgā informācija” aizpildīšana 3](#_Toc513469502)

[2.2. Projekta iesnieguma B daļas “Budžets” aizpildīšana 4](#_Toc513469503)

[2.3. Projekta iesnieguma C daļas “Projekta apraksts” aizpildīšana 4](#_Toc513469504)

[2.4. Projekta iesnieguma D daļas “Curriculum Vitae” aizpildīšana 7](#_Toc513469505)

[3. Projekta iesnieguma atbilstības administratīvās atbilstības kritērijiem izvērtēšana 7](#_Toc513469506)

[3.1. Padomes darbiniekiem un projekta sekretāriem – administratīvās atbilstības kritēriju izvērtēšana 7](#_Toc513469507)

[3.2. Ekspertu komisijai - Projekta iesnieguma atbilstības prioritārajiem virzieniem zinātnē izvērtēšana 8](#_Toc513469508)

[4. Ekspertiem - Projekta iesnieguma zinātniskā izvērtēšana 8](#_Toc513469509)

[4.1. Projekta iesnieguma individuālais vērtējums 8](#_Toc513469510)

[4.2. Projekta iesnieguma konsolidētais vērtējums 11](#_Toc513469511)

[5. Projekta iesniedzējiem - Projekta noslēguma zinātniskā pārskata noformēšana un aizpildīšana 11](#_Toc513469512)

[6. Ekspertiem - Projekta noslēguma zinātniskā pārskata zinātniskā izvērtēšana 14](#_Toc513469513)

[6.1. Projekta noslēguma zinātniskā pārskata individuālais vērtējums 14](#_Toc513469514)

[6.2. Projekta noslēguma zinātniskā pārskata konsolidētais vērtējums 15](#_Toc513469515)

[7. Projekta iesniedzējam - Finanšu pārskata noformēšana un iesniegšana 16](#_Toc513469516)

# Ievads

Projekta iesnieguma, projekta noslēguma zinātniskā pārskata, projekta finanšu pārskata noformēšanas, iesniegšanas un vērtēšanas metodika (turpmāk - metodika) izstrādāta Latvijas Zinātnes padomes (turpmāk – padome) 2018. gada otrajam fundamentālo un lietišķo pētījumu projektu konkursam ar īstenošanas periodu 24 mēneši nepieciešamās dokumentācijas sagatavošanai un izvērtēšanas nodrošināšanai.

Metodika ir izstrādāta projekta iesniedzējiem un ekspertiem, kuri veic projekta iesnieguma un projekta noslēguma zinātniskā pārskata zinātnisko izvērtēšanu.

Metodika izstrādāta saskaņā ar 2017. gada 12. decembra Ministru kabineta noteikumiem Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – noteikumi) un padomes 2018. gada XX. jūnijā apstiprināto “2018. gada otrā fundamentālo un lietišķo pētījumu projektu konkursa nolikumu” (turpmāk – nolikums).

# 1. Lietotie termini

# 

1. Zinātniskā grupa – zinātniskais personāls un zinātnes tehniskais personāls, kas piedalās projekta īstenošanā. Zinātniskās grupas sastāvā ir projekta vadītājs, projekta galvenie izpildītāji un projekta izpildītāji.

2. Projekta iesniedzējs – zinātniskā institūcija, kas reģistrēta zinātnisko institūciju reģistrā (turpmāk − zinātniskā institūcija), kas neatkarīgi no tās juridiskā statusa (publisko tiesību subjekts vai privāto tiesību subjekts) vai finansēšanas veida atbilstoši tās darbību reglamentējošajiem aktiem (statūtiem, nolikumam vai satversmei) veic ar saimniecisko darbību nesaistītās pamatdarbības un kura atbilst Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 83. punktā pētniecības organizācijai noteiktajai definīcijai.

3. Projekta vadītājs – zinātnieks, kurš izvirza projekta pieteikumu, vada projektu, nodrošina tā īstenošanu – plāno un pārrauga projekta uzdevumu izpildi, ir atbildīgs par savu un citu projektā iesaistīto personu darbību atbilstoši projektā noteiktajiem uzdevumiem un zinātniskās ētikas normām, par projekta zinātnisko progresu raksturojošās dokumentācijas savlaicīgu sagatavošanu un iesniegšanu noteikumos paredzētajā kārtībā.

4. Projekta galvenais izpildītājs – zinātnieks, kurš īsteno projektu un atbild par tā daļu izpildi.

5. Projekta izpildītājs − zinātniskās grupas loceklis, kuri veic atsevišķus zinātniskus uzdevumus projekta īstenošanā, tajā skaitā augstskolās studējošie[[1]](#footnote-1) un doktora zinātniskā grāda pretendenti.

6. Projekta kontaktpersona – fiziska persona, kas reģistrējusies Nacionālajā zinātniskās darbības informācijas sistēmā (turpmāk – informācijas sistēma), aizpilda informāciju par projektu, augšupielādē tā pielikumus un atskaites, kā arī nepieciešamības gadījumā uztur kontaktus ar padomes darbiniekiem (projekta kontaktpersona var būt arī projekta vadītājs). Projekta iesniedzējs norāda projekta kontaktpersonu nolikuma 1. pielikuma “Projekta iesniegums” E daļā “Projekta iesniedzēja apliecinājums”.

7. Projekta sekretārs – speciālists, kas organizē ekspertu atlasi projektu iesniegumu un projekta noslēguma zinātnisko pārskatu izvērtēšanai, nodrošina projekta īstenošanas un uzraudzības dokumentu un informācijas apriti, padomes lēmumprojektu sagatavošanu un komunikāciju.

# 2. Projekta iesniedzējiem - Projekta iesnieguma noformēšana un aizpildīšana

8. Projekta iesniedzējs aizpilda nolikuma 1. pielikuma „Projekta iesniegums” (turpmāk – projekta iesniegums) A daļu “Vispārīgā informācija” un projekta iesnieguma B daļu “Budžets” informācijas sistēmā, savukārt projekta iesnieguma C daļu “Projekta apraksts” (turpmāk – projekta apraksts), projekta iesnieguma D daļu “Curriculum Vitae” (turpmāk – *Curriculum Vitae*), projekta iesnieguma E daļu “Projekta iesniedzēja apliecinājums” (turpmāk – projekta iesniedzēja apliecinājums) un projekta iesnieguma F daļu “Projekta sadarbības partnera apliecinājums” (turpmāk – sadarbības partnera apliecinājums), ja attiecināms, augšupielādē informācijas sistēmā. Projekta iesnieguma G daļu “Finanšu apgrozījuma pārskata veidlapa” aizpilda projekta iesniedzējs un projekta sadarbības partneris, ja attiecināms.

9. Projekta iesnieguma A un B daļu aizpilda latviešu un angļu valodā, C un D daļu obligāti aizpilda angļu valodā (ir tiesības pievienot tulkojumu latviešu valodā), savukārt E, F un G daļu aizpilda tikai latviešu valodā.

10. Projekta iesniedzēja vadītājs vai vadītāja pilnvarota persona (ar paraksta tiesībām) aizpilda projekta iesniedzēja apliecinājumu. Ja ir piesaistīts projekta sadarbības partneris, projekta sadarbības partnera vadītājs vai vadītāja pilnvarota persona aizpilda sadarbības partnera apliecinājumu. Projekta iesniedzēja apliecinājums un sadarbības partnera apliecinājumu aizpilda, ievērojot veidlapā dotos formatēšanas nosacījumus. Projekta iesniedzēja apliecinājumu un projekta sadarbības partnera apliecinājumu paraksta ar drošu elektronisko parakstu un augšupielādē informācijas sistēmā. Ja nav iespējams nodrošināt drošu elektronisko parakstu, projekta iesniedzēja apliecinājumu un projekta sadarbības partnera apliecinājumu paraksta un ieskenētu augšupielādē informācijas sistēmā PDF datnes formātā, līdz projektu iesniegšanas termiņa notecējumam nogādājot oriģināli parakstīto dokumentu padomes telpās.

11. Projekta iesniedzējs projekta iesniedzēja apliecinājumam un sadarbības partnera apliecinājumam pievieno sekojošus dokumentus – projekta iesniedzēja un sadarbības partnera finanšu vadības un grāmatvedības politiku (PDF vai WORD datnes formātā), projekta iesniedzēja un sadarbības partnera finanšu apgrozījuma pārskatu (projekta iesnieguma G daļa) par pēdējo gadu (EXCEL datnes formātā). Ja projekta iesniedzējam vai projekta sadarbības partnerim ir privātie investori, tad projekta iesniedzējs un sadarbības partneris papildus pievieno apliecinājumu par to, ka rezultāti un ienākumi šā projekta īstenošanas rezultātā netiks izmantoti komerciāliem mērķiem. Ja attiecīgais projekta iesniedzējs vai projekta sadarbības partneris ir atzīts kā atbilstošs noteikumu 2.7. apakšpunktā noteiktajai pētniecības organizācijas definīcijai 2018. gada pirmajā fundamentālo un lietišķo pētījumu projektu konkursā, šajā punktā minēto dokumentāciju neiesniedz.

12. Ar projekta iesniegumu saistītās dokumentācijas vienības informācijas sistēmā var augšupielādēt atsevišķi, taču visam ir jābūt augšupielādētam, kā arī aizpildītam informācijas sistēmā līdz projektu iesniegšanas termiņa notecējumam.

## 2.1. Projekta iesnieguma A daļas “Vispārīgā informācija” aizpildīšana

13. Projekta iesnieguma A daļu “Vispārīgā informācija” projekta iesniedzējs aizpilda informācijas sistēmā latviešu un angļu valodās:

|  |  |
| --- | --- |
| **(aizpildāms informācijas sistēmā)** | |
| Projekta nosaukums | [*Nedrīkst pārsniegt vienu teikumu, atspoguļo pētījuma mērķi.*] |
| Projekta iesniedzējs | [*Zinātniskās institūcijas nosaukums.*] |
| Projekta sadarbības partneris (ja attiecināms) | [*Zinātniskās institūcijas nosaukums. Ja projektam nav sadarbības partnera, tad šo lauku neaizpilda.*] |
| Projekta vadītājs | [*Vārds, uzvārds (pievienotais vārds un uzvārds norādāms formā, kas norādīta personu apliecinošos dokumentos), kontaktinformācija (tālruņa numurs un e-pasts).*] |
| Projekta galvenie izpildītāji | [*Vārds, uzvārds (pievienotie vārdi un uzvārdi norādāmi formā, kas norādīta personu apliecinošos dokumentos), kontaktinformācija (tālruņa numurs un e-pasts).*] |
| Zinātnes nozare un zinātņu nozaru grupa | [*Izvēlas projekta zinātnes nozari atbilstoši nolikuma 23. un 24. punktam.*  *Papildus var izvēlēties divas nozares, ja projekts ir starpdisciplinārs.*] |
| Prioritārie virzieni zinātnē | [*Izvēlas vienu galveno prioritāro virzienu, kas noteikts 2017. gada 13. decembra Ministru kabineta rīkojumā Nr. 746 “Par prioritārajiem virzieniem zinātnē 2018.-2021. gadā” (turpmāk – prioritārais virziens zinātnē). Papildus ir tiesības norādīt saistītos prioritāros virzienus, kam projekta iesniegums atbilst.*] |
| Pamatojums atbilstībai prioritārajam virzienam zinātnē | [*Ne vairāk kā 1000 rakstu zīmes (ieskaitot atstarpes)*  *Pamatot projekta tematikas sasaisti ar norādīto prioritāro virzienu zinātnē.*] |
| Projekta kopējais finansējums | [*Norāda kopējo projektam nepieciešamo finansējumu (euro), ņemot vērā nolikuma 9. punktu.*] |
| Projekta kopsavilkums | [*Ne vairāk kā 1500 rakstu zīmes (ieskaitot atstarpes).*  *Sniegt īsu un paskaidrojošu kopsavilkumu, kas ilustrē projekta mērķi un pētījuma gaitu, tajā skaitā iecerētos rezultātus un to ietekmi.*] |
| Atslēgas vārdi | [*Norāda ne vairāk kā 7 atslēgas vārdus.*] |

## 2.2. Projekta iesnieguma B daļas “Budžets” aizpildīšana

14. Projekta iesniedzējs projekta iesnieguma B daļu “Budžets” aizpilda informācijas sistēmā. Norāda budžeta sadalījumu par projekta īstenošanu projekta iesniedzējam un katram projekta sadarbības partnerim divu projekta īstenošanas gadu laikā. B daļu “Budžets” aizpilda latviešu un angļu valodā.

15. Projekta iesniedzējs aizpilda projekta iesnieguma B daļas “Budžets” 1. nodaļu “Atlīdzība”, kurā norāda detalizētu budžeta sadalījumu par katru projekta īstenošanas gadu katram projekta zinātniskās grupas dalībniekam. Norāda projekta vadītāja un projekta galveno izpildītāju vārdus un uzvārdus, savukārt projekta izpildītāju un projekta izpildītāju-studējošo vārdi un uzvārdi nav obligāti norādāmi. Vienlaikus norāda visiem zinātniskās grupas dalībniekiem plānoto darba slodzi, atalgojumu un atlīdzību (atlīdzība ietver atalgojumu un darba devēja valsts sociālās apdrošināšanas obligātās iemaksas). Nav ierobežojumu darba slodzes plānošanai vienam cilvēkam. Slodze, kas norādīta katram izpildītājam-studējošajam, kopā nevar būt mazāka par 1,0 pilna laika ekvivalentu.

## 2.3. Projekta iesnieguma C daļas “Projekta apraksts” aizpildīšana

16. Projekta iesniedzējs projekta aprakstu aizpilda angļu valodā un iesniedz tulkojumu latviešu valodā vai aizpilda projekta aprakstu tikai angļu valodā. Aizpildītu projekta apraksta veidlapu saglabā PDF datnes formātā un augšupielādē informācijas sistēmā.

17. Aizpilda visas projekta apraksta nodaļas un apakšnodaļas, informāciju ievada tai paredzētajos laukos.

18. Prasības projekta apraksta noformēšanai:

18.1. apjoms nepārsniedz 12 lappuses;

18.2. burtu lielums – ne mazāks par 11;

18.3. vienkāršā rindstarpa;

18.4. atkāpes no malām – 2 cm no katras puses, 1,5 cm no augšas un apakšas;

18.5. visas tabulas, diagrammas, atsauces/atsauču saraksts un citi elementi ir iekļaujami projekta aprakstā, nepārsniedzot 12 lappuses.

19. Projekta aprakstu aizpilda šādi:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **C daļa “Projekta apraksts”**  Projekta nosaukums:  **1. Zinātniskā izcilība**  [*Projekta iesniedzējs norāda pētījuma mērķi un hipotēzi (ja tāda ir), kā arī uzdevumus mērķa sasniegšanai. Mērķis parāda sasaisti ar ieguldījumu zinātnes nozares vai vairāku zinātņu nozaru zināšanu bāzē. Mērķis atbilst projekta iesniedzēja (un projekta sadarbības partnera, ja attiecināms) iespējām to sasniegt (t.i., pieejamie resursi un noteiktie uzdevumi ir pietiekami, lai noteiktajā laikā sasniegtu attiecīgo mērķi). Uzdevumi ir skaidri, reālistiski un sasniedzami, kā arī saskanīgi ar projekta īstenošanas plānu un rezultātiem.*  *Apraksta esošo situāciju pētījuma zinātniskajā jomā, galvenos izaicinājumus un prioritātes, projekta nepieciešamību, oriģinalitāti un novitāti pētījuma jomas kontekstā (citi aspekti, piemēram, starpdisciplinaritāte vai multidisciplinaritāte).*  *Apraksta pētījuma metodoloģiju un pētniecības pieeju. Ja projekts paredz eksperimentus vai pētniecību saistībā ar cilvēkiem un dzīvniekiem, projekta iesniedzējs apraksta arī pētījuma ētiskos aspektus.*]  **2. Ietekme**  2.1. Projekta zinātniskie rezultāti un tehnoloģiskās atziņas, to izplatīšanas plāns  [*Projekta iesniedzējs apraksta paredzamos zinātniskos rezultātus un tehnoloģiskās atziņas atbilstoši pētījuma mērķim un uzdevumiem (atbilstoši projekta apraksta 1. nodaļai “Zinātniskā izcilība”) un to ietekmi uz zināšanu bāzi attiecīgajā vai citās zinātnes nozarēs.*  *Izklāsta plānu efektīvai projekta zinātnisko rezultātu un tehnoloģisko atziņu izplatīšanai un ietekmes uz plašāku zinātnisko kopienu nodrošināšanai, zinātniskās sadarbības veidošanai, iegūto zināšanu ilgtspējas nodrošināšanai (tajā skaitā Open Access un Open Data principu ievērošana), kā arī norāda piedalīšanos jaunu projektu sagatavošanā (piemēram, Apvārsnis 2020 projektu konkursos), izmantojot šajā projektā iegūtos rezultātus. Ja iespējams, uzskaitīt konkrētus plānus zinātnisko publikāciju izdošanai, datu publicēšanai, intelektuālo tiesību nostiprināšanai vai dalībai zinātniskos pasākumos un to organizēšanā atbilstoši rezultātu indikatora tabulas (skatīt zemāk) sadalījumam.*  *Dotos laukus tabulā Nr. 1 aizpilda tikai tad, ja projekta laikā ir iecerēts īstenot dotos rādītājus. Eksperti vērtēs plānotā atbilstību un samērību ar projekta rezultātiem kopumā. Norādītie iznākumi ir saistoši.*]  Tabula Nr. 1   |  |  | | --- | --- | | Rezultātu ietekmes rādītājs | Skaits | | Plānotais līdz noslēgumam | | 1. Zinātniskās publikācijas |  | | 1.1. zinātniskie raksti (*SCOPUS, WoSCC* un/vai *ERIH+*) |  | | 1.2. citi anonīmi recenzētie zinātniskie raksti |  | | 1.3. recenzētas zinātniskās monogrāfijas |  | | 2. Intelektuālo tiesību nostiprināšana (patenti, reģistrētas šķirnes u.c.) |  | | 3. Starptautiskas zinātniskās konferences, kurās plānots uzstāties |  |   2.2. Rezultātu sociāli ekonomiskā ietekme un publicitāte  [*Šajā sadaļā projekta iesniedzējs apraksta pētījuma rezultātu izmantošanu (arī pēc projekta beigām) sadarbībā ar valsts un pašvaldību iestādēm (piemēram, politikas plānošana vai normatīvo aktu izstrāde, balstoties uz rezultātiem), uzņēmējiem (piemēram, jaunas tehnoloģijas, tehnoloģiskās instrukcijas), NVO (piemēram, rekomendācijas) un citiem projekta rezultātu potenciālajiem izmantotājiem.*  *Apraksta pieeju efektīvai sabiedrības informēšanai, izmantojot projekta rezultātus (tai skaitā savas zinātnes nozares un zinātnes kopumā popularizēšana), identificētās mērķgrupas publicitātes pasākumiem, iecerētos publicitātes pasākumus (piemēram, populārzinātniski raksti, informēšanas kampaņas, publiskas diskusijas u.c.).*  *Apraksts ir saistošs, tā progress būs jāatspoguļo un projekta noslēguma zinātniskajā pārskatā. Eksperti vērtēs plāna atbilstību un samērību ar projekta rezultātiem kopumā.*]  2.3. Ieguldījums projekta zinātniskās grupas dalībnieku, tai skaitā studējošo, kapacitātes celšanā, kā arī studiju vides uzlabošanā  [*Projekta iesniedzējs apraksta iecerēto projekta ietvaros iesaistīto studējošo un doktora zinātniskā grāda pretendentu un cita projekta zinātniskā personāla kapacitātes/prasmju celšanai, tajā skaitā projekta iesniedzēja un sadarbības partnera savstarpējo komplementaritāti zinātniskās kapacitātes palielināšanā.*  *Ja projekta iesniedzējs iecerējis izmantot projekta rezultātus studiju vides uzlabošanā, ieceri apraksta šeit.*  *Apraksta plānoto promocijas, maģistra un bakalaura darbu izstrādi, kurus projekta ietvaros vadīs vai konsultēs projekta vadītājs vai galvenie izpildītāji.*  *Eksperti vērtēs šajā apakšnodaļā minēto pasākumu atbilstību un samērību ar projekta rezultātiem kopumā.*]  **3. Īstenošana**  3.1. Projekta iesniedzējs un zinātniskā grupa  [*Projekta iesniedzēja īss apraksts, pamato, kāpēc šī zinātniskā institūcija ir piemērota projekta noteiktā mērķa sasniegšanai un uzdevumu izpildei (tai skaitā pieejamā pētniecības infrastruktūra, telpu nodrošinājums, līdzšinējā pieredze un citi aspekti atbilstoši šim projektam). Ja projektam piesaista projekta sadarbības partneri, šeit izklāstīt pamatojumu projekta sadarbības partnera iesaistei projekta īstenošanā un tā kapacitāti.*  *Projekta zinātniskās grupas apraksts, tai skaitā projekta vadītāja un galveno izpildītāju nozīme projekta īstenošanā un zinātniskās kvalitātes nodrošināšanā (atsaucoties uz Curriculum Vitae). Uzdevumu sadale visa projekta laikā un projekta zinātniskās grupas dalībnieku kvalifikācija atbilstoši projekta mērķim.*  *Pamato projekta īstenošanai un zinātniskās grupas dalībnieku atalgojumam pieprasītā finansējuma izlietojumu.*]  3.2. Darba plāns  [*Šajā sadaļā projekta iesniedzējs detalizē darba plānu atbilstoši pētījuma mērķim un uzdevumu izpildei, iezīmējot darba posmus.*  *Darba posma aprakstā norāda tā nosaukumu, projekta īstenošanas sākuma un beigu mēnesi (ieteicams vizuāli attēlot projekta īstenošanas grafiku, piemēram, izmantojot ganta diagrammu), atbildīgo par darba posma īstenošanu, izmantotās metodoloģijas aprakstu, izmantoto aprīkojumu un pētniecības infrastruktūru, paredzētos komandējumus (ja tādi būs), kā arī uzdevumu sadali starp zinātniskās grupas dalībniekiem (ja projektā iesaistīts sadarbības partneris, norādīt uzdevumus sadarbības partnerim) iegūtos rezultātus un iznākumus (atbilstoši projekta apraksta 2. nodaļai “Ietekme”).*]  3.3. Projekta vadība un risku plāns  [*Projekta iesniedzējs apraksta vadības organizāciju, lēmumu pieņemšanu, kvalitātes vadību, projekta izpildes pārraudzību, sadarbības nodrošināšanu ar projekta sadarbības partneri (ja attiecināms), administrēšanas kapacitāti (projekta iesniedzējam pieejamos resursus) projekta ietvaros.*  *Projekta iesniedzējs izstrādā plānu iespējamo risku novēršanai vai negatīvā efekta samazināšanai (skatīt tabulu Nr. 3). Norāda vairāku veidu riskus, piemēram, finanšu riskus, īstenošanas riskus, rezultātu sasniegšanas riskus u.tml. Risku iespējamība var būt augsta, vidēja vai zema, tāpat ietekme var būt augsta, vidēja vai zema. Risku novēršanas un mazināšanas pasākumu sadaļā apraksta plānotos pasākumus, ar kuriem mazinās riska iestāšanās iespējamību vai tā ietekmi uz projektu.*]  Tabula Nr. 3   |  |  |  |  |  |  | | --- | --- | --- | --- | --- | --- | | Risku novērtējums | | | | | | | Nr. | Risks | Riska apraksts | Novērtējums | | Risku novēršanas/mazināšanas pasākumi | | Iespējamība | Ietekme | | 1. |  |  |  |  |  | | 2. |  |  |  |  |  | | 3. |  |  |  |  |  | | n |  |  |  |  |  | |

## 2.4. Projekta iesnieguma D daļas “Curriculum Vitae” aizpildīšana

20. *Curriculum Vitae* aizpilda projekta vadītājs un katrs projekta galvenais izpildītājs.

21. *Curriculum Vitae* aizpilda, ievērojot veidlapā dotos nosacījumus un izmantojot burtu lielumu – 11, dotos attālumus no lappušu malām (no sāniem – 2 cm, augšā un apakšā – 1,5 cm).

22. Aizpildītu *Curriculum Vitae* veidlapu augšupielādē PDF datnes formātā informācijas sistēmā.

23. Projekta vadītājam un projekta galvenajiem izpildītājiem ir tiesības papildus norādīt vārda un uzvārda formas, kādas tiek izmantotas autora identifikācijai publikācijās.

# 3. Projekta iesnieguma atbilstības administratīvās atbilstības kritērijiem izvērtēšana

## 3.1. Padomes darbiniekiem un projekta sekretāriem – administratīvās atbilstības kritēriju izvērtēšana

24. Pēc projektu iesniegumu iesniegšanas termiņa notecējuma padomes darbinieki veic administratīvās atbilstības kritēriju pārbaudi saskaņā ar noteikumu 12.1. un 12.5. apakšpunktam, aizpildot nolikuma 3. pielikuma “Administratīvās atbilstības vērtēšanas veidlapa” (turpmāk – administratīvās atbilstības vērtēšanas veidlapa) 1.–3. aili.

25. Padomes darbinieki nodod projektu iesniegumus projekta sekretāriem atbilstoši nolikuma 35. punktam.

26. Projekta sekretāri veic administratīvās atbilstības kritēriju pārbaudi saskaņā ar noteikumu 12.2., 12.3., 12.4. un 12.6. apakšpunktu, aizpildot administratīvās atbilstības vērtēšanas veidlapas 4.-8. aili.

27. Administratīvās atbilstības vērtēšanas veidlapu aizpilda, pie katra kritērija norādot, vai tas ir izpildīts. Ja kritērijs ir izpildīts, norāda “Jā”, savukārt, ja kritērijs nav izpildīts, norāda “Nē”.

28. Ja par kādu kritēriju tiek norādīts “Nē”, padomes darbinieks vai projekta sekretārs nodaļā “Atbilstības pārbaude” norāda, kāpēc kritērijs nav izpildīts.

29. Lai projekta sekretārs veiktu projekta iesnieguma atbilstības noteikumu 12.3. apakšpunktam (administratīvās atbilstības vērtēšanas veidlapas 5. aile) pārbaudi, jāpiesaista padomes ekspertu komisijas (turpmāk – ekspertu komisija).

## 3.2. Ekspertu komisijai - Projekta iesnieguma atbilstības prioritārajiem virzieniem zinātnē izvērtēšana

30. Projekta sekretārs atbilstošajai ekspertu komisijai nodrošina piekļuvi projekta iesnieguma A daļai “Vispārīgā informācija”, kurā projekta iesniedzējs norādījis prioritāro virzienu zinātnē, kas atbilst projektam. Ekspertu komisija izvērtē atbilstību saskaņā ar noteikumu 13. punktu un nolikuma 36.–39. punktu.

31. Ekspertu komisija izvērtē katra projekta iesnieguma atbilstību šādiem prioritārajiem virzieniem zinātnē[[2]](#footnote-2):

31.1. Tehnoloģijas, materiāli un inženiersistēmas produktu un procesu pievienotās vērtības palielināšanai un kiberdrošībai;

31.2. Energoapgādes drošuma stiprināšana, enerģētikas sektora attīstība, energoefektivitāte, ilgtspējīgs transports;

31.3. Klimata pārmaiņas, dabas aizsardzība un vide;

31.4. Vietējo dabas resursu izpēte un ilgtspējīga izmantošana uz zināšanām balstītas bioekonomikas attīstībai;

31.5. Latvijas valstiskums, valoda un vērtības, kultūra un māksla;

31.6. Sabiedrības veselība;

31.7. Zināšanu kultūra un inovācijas ekonomiskajai ilgtspējai;

31.8. Demogrāfija, sports, atvērta un iekļaujoša sabiedrība, labklājība un sociālā drošumspēja;

31.9. Valsts un sabiedrības drošība un aizsardzība.

32. Ekspertu komisija, vērtējot atbilstību, izmanto aprakstu par prioritārajiem virzieniem (skatīt tīmekļa adresē <http://www.izm.gov.lv/images/zinatne/IZMkops_priorit_virz_2017.pdf>), kur redzams Izglītības un zinātnes ministrijas pētījuma “Par prioritārajiem virzieniem zinātnē 2018.-2021. gadā” kopsavilkums.

# 4. Ekspertiem - Projekta iesnieguma zinātniskā izvērtēšana

33. Projektu iesniegumu zinātniskās izvērtēšanas procesu organizē projekta sekretāri.

34. Ja projekta iesniegums atbilst administratīvās atbilstības kritērijiem, projekta sekretārs pieaicina divus piemērotus ekspertus katra projekta iesnieguma zinātniskajai izvērtēšanai.

## 4.1. Projekta iesnieguma individuālais vērtējums

35. Eksperts aizpilda un apstiprina individuālo vērtējumu informācijas sistēmā trīs nedēļu laikā kopš līguma par individuālo vērtēšanu vai individuālo un konsolidēto vērtēšanu noslēgšanas.

36. Individuālajā vērtējumā eksperts izvērtē katru kritēriju un sniedz vērtējumu punktos, ņemot vērā apakškritēriju izpildi.

37. Kritērijus izvērtē, piešķirot no 1 līdz 5 punktiem katrā kritērijā, vērtējumu var izteikt, piešķirot arī puspunktu:

37.1. Izcili – 5 punkti (izcils pieteikums, atbilst augstākajām attiecīgās zinātnes nozares prasībām vai pat pārsniedz tās kritērijā, jebkura pieteikuma nepilnība ir nenozīmīga);

37.2. Labi – 4 punkti (labs pieteikums, atbilst attiecīgās zinātnes nozares prasībām kritērijā, tomēr ir konstatējami atsevišķi trūkumi);

37.3. Apmierinoši – 3 punkti (apmierinošs pieteikums, kopumā atbilst attiecīgās zinātnes nozares prasībām kritērijā, ir konstatējami atsevišķi trūkumi, kas apgrūtinās projekta realizāciju un augstu rezultātu sasniegšanu);

37.4. Vāji – 2 punkti (vājš pieteikums, daļēji vai tikai vispārēji atbilst attiecīgās zinātnes nozares prasībām kritērijā, ir konstatējami trūkumi, kas padara apgrūtinošu projekta sekmīgu realizāciju un mērķu sasniegšanu);

37.5. Neapmierinoši – 1 punkts (neapmierinošs pieteikums, neatbilst attiecīgās zinātnes nozares prasībām kritērijā, un sniegtā informācija ir nepietiekama izvērtējuma veikšanai kritērijā, kā arī ir konstatējami būtiski trūkumi, kas padara apšaubāmu projekta realizāciju un mērķu sasniegšanu).

38. Ja projekta iesnieguma vērtējums attiecīgajā kritērijā pārsniedz iepriekšējā zemākā vērtējuma prasības, bet pilnībā neizpilda nākošā augstākā vērtējuma prasības, ir iespēja vērtējumu izteikt, piešķirot puspunktu.

39. Kvalitātes slieksnis katrā kritērijā ir 3 punkti (ieskaitot). Kvalitātes slieksnis visos kritērijos kopā ir 10 punkti (ieskaitot).

40. Kritēriju svars pret kopējo projekta iesnieguma vērtējumu ir:

40.1. „Zinātniskā izcilība” – 50%;

40.2. „Ietekme” – 30%;

40.3. „Īstenošana” – 20%.

41. Par katra kritērija vērtējumu punktos eksperts sniedz pamatojumu. Eksperts pamatojumā skaidro iemeslus piešķirtajam punktu skaitam.

42. Ja eksperts nesniedz pamatojumu, projekta sekretāra pienākums ir pieprasīt to atkārtoti.

43. Eksperts aizpilda individuālo vērtējumu informācijas sistēmā (skatīt nolikuma 6. pielikumu „Projekta iesnieguma individuālais un konsolidētais vērtējums”) atbilstoši šādiem kritērijiem un apakškritērijiem:

|  |  |  |  |
| --- | --- | --- | --- |
| **Projekta iesnieguma individuālais/konsolidētais vērtējums** | | | |
| Projekta nosaukums:  Eksperts/i: | | | |
| **1.** | **Zinātniskā izcilība** | | Maksimāli 5 punkti |
| **1.1.** | pētījuma zinātniskā kvalitāte, ticamība un novitāte | [*Eksperts pamato sniegto vērtējumu punktos, ņemot vērā kritērija kopumā un tā apakškritēriju izpildi. Kritērijam specifiska informācija ir dota projekta apraksta 1. nodaļā “Zinātniskā izcilība”, kā arī 2.1. apakšnodaļā “Projekta zinātniskie rezultāti un tehnoloģiskās atziņas, to izplatīšanas plāns” un 3.1. apakšnodaļā “Projekta iesniedzējs un zinātniskā grupa”, bet, vērtējot kritēriju, jāņem vērā projekta iesniegums kopumā.*  *Projekta zinātnisko izcilību, tajā skaitā izvēlēto pētījuma stratēģiju un metodiskos risinājumus, kā arī spēju radīt jaunas zināšanas vai tehnoloģiskās atziņas, vērtē atbilstoši attiecīgās zinātnes nozares vai nozaru un projekta specifikai, kā arī projekta iesniedzēja un projekta sadarbības partneru (ja tādi ir) institūciju specifikai.*] | |
| **1.2.** | izvēlētās pētījuma stratēģijas un metodisko risinājumu zinātniskā kvalitāte, kā arī atbilstība noteikto mērķu sasniegšanai |
| **1.3.** | projekta spēja radīt jaunas zināšanas vai tehnoloģiskās atziņas |
| **1.4.** | sadarbības partneru (ja tādi paredzēti) pienesums, to zinātniskā kapacitāte, plānotā sadarbības kvalitāte |
| **2.** | **Ietekme** | | Maksimāli 5 punkti |
| **2.1.** | iegūto zināšanu un prasmju paredzamā pārnese tālākajā darbībā un zinātniskās kapacitātes attīstībā | [*Eksperts pamato sniegto vērtējumu punktos, ņemot vērā kritērija kopumā un tā apakškritēriju izpildi. Kritērijam specifiska informācija ir dota projekta apraksta 2. nodaļā “Ietekme”, bet, vērtējot kritēriju, jāņem vērā projekta iesniegums kopumā.*  *Rezultātus un to paredzamo ietekmi, tajā skaitā plānotā rezultātu pārnese tālākajā darbībā un zinātniskās kapacitātes attīstībā, pētniecības tālākas attīstības iespējas, vērtē atbilstoši attiecīgās zinātnes nozares vai nozaru un projekta specifikai, kā arī projekta iesniedzēja institūcijas un projekta sadarbības partneru (ja tādi ir) institūciju specifikai.*  *Eksperts izvērtē, cik veiksmīgi projektā ir iesaistīti studējošie un doktora zinātniskā grāda pretendenti, salīdzinot ar kopējo zinātniskās grupas dalībnieku slodzi. Informācija par projekta zinātniskās grupas, tajā skaitā studējošo, slodzi atrodama projekta iesnieguma B daļā “Budžets”.*  *Projekta rezultātu ilgtspēja tiek vērtēta sasaistē ar paredzētajām zinātniskajām publikācijām un projekta rezultātu izplatīšanu zinātniskajās konferencēs. Informācija par projekta rezultātu izplatīšanu atrodama projekta apraksta 2.1. apakšnodaļā “Projekta zinātniskie rezultāti un tehnoloģiskās atziņas, to izplatīšanas plāns”. Jāņem vērā projekta potenciāls sabiedrības informēšanā par projekta rezultātiem un projekta rezultātu sociāli ekonomiskās ietekmes vairošanā (projekta apraksta 2.2. apakšnodaļā “Rezultātu sociāli ekonomiskā ietekme un publicitāte”).*] | |
| **2.2.** | pētniecības attīstības iespējas, ieskaitot ieguldījumu jaunu projektu sagatavošanā iesniegšanai Eiropas Savienības pētniecības un inovācijas pamatprogrammas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs |
| **2.3.** | pētījuma rezultātā tiks radītas attiecīgajai nozarei, tautsaimniecības un sabiedrības attīstībai nozīmīgas zināšanas |
| **2.4.** | iegūto zināšanu ilgtspēja un kvalitatīvs to izplatības plāns, tai skaitā paredzētas zinātniskās publikācijas un sabiedrības informēšana |
| **2.5.** | pētījuma īstenošana sekmē pētījuma zinātniskā personāla, tai skaitā studējošo zinātniskās kapacitātes stiprināšanu |
| **3.** | **Īstenošana** | | Maksimāli 5 punkti |
| **3.1.** | pētījuma darba plāna kvalitāte un tā atbilstība izvirzītajam mērķim. Paredzētie resursi ir atbilstoši un pietiekami mērķa sasniegšanai. Pētījumā paredzēts nodrošināt efektīvu resursu izmantošanu. Plānotie darba posmi un uzdevumi ir skaidri definēti, atbilstoši un ticami | [*Eksperts pamato sniegto vērtējumu punktos, ņemot vērā kritērija kopumā un tā apakškritēriju izpildi. Kritērijam specifiska informācija ir dota projekta apraksta 3. nodaļā “Īstenošana” un projekta iesnieguma D daļā “Curriculum Vitae”, bet, vērtējot kritēriju, jāņem vērā projekta iesniegums kopumā.*  *Projekta īstenošanas iespējas, ieskaitot sagatavoto pētījuma darba plānu, paredzēto pētījuma vadību un tā kvalitātes vadību, paredzētos resursus, pieejamo infrastruktūru, vērtē atbilstoši attiecīgās zinātnes nozares vai nozaru un projekta specifikai, kā arī projekta iesniedzēja un sadarbības partneru (ja tādi ir) specifikai.*  *Eksperts izvērtē projekta vadītāja un projekta galveno izpildītāju zinātniskās kvalifikācijas un pieredzes atbilstību projekta mērķu sasniegšanai un paredzēto uzdevumu veikšanai, balstoties uz iesniegtajiem dzīves gājuma aprakstiem projekta iesnieguma D daļā “Curriculum Vitae”.*  *Plānoto projekta īstenošanu vērtē sasaistē ar aizpildīto projekta iesnieguma B daļu “Budžets”, kurā paredzētas izmaksas projekta zinātniskās grupas atalgojumam, materiāli tehniskajam nodrošinājumam, komandējumu un publicēšanās izmaksām.*] | |
| **3.2.** | projekta vadītāja un projekta galveno izpildītāju zinātniskā kvalifikācija, atbilstoši iesniegtajiem dzīves gājuma aprakstiem (CV) |
| **3.3.** | paredzēta atbilstoša pētījuma vadība, ieskaitot kvalitātes vadību. Vadības organizācija ļauj sekot pētījuma izpildes progresam. Izvērtēti iespējamie riski un izstrādāts to novēršanas vai negatīvā efekta samazināšanas plāns |
| **3.4.** | pētījuma veikšanai ir nepieciešamā pētniecības infrastruktūra, tai skaitā pieeja sadarbības partneru aprīkojumam (ja attiecināms) |
| **3.5.** | pētījuma realizējošai institūcijai un sadarbības partneriem (ja attiecināms) ir nepieciešamās zināšanas un kompetence |

## 4.2. Projekta iesnieguma konsolidētais vērtējums

44. Kad abi eksperti aizpildījuši un apstiprinājuši individuālo vērtējumu informācijas sistēmā, projektu sekretārs abiem ekspertiem nodrošina pieeju abu ekspertu aizpildītajam individuālajam vērtējumam, kā arī atklāj katram ekspertam otra eksperta identitāti.

45. Viens no ekspertiem (ar kuru noslēgts līgums par individuālo un konsolidēto izvērtēšanu) aizpilda konsolidēto vērtējumu informācijas sistēmā, abi eksperti nedēļas laikā apstiprina konsolidēto vērtējumu informācijas sistēmā.

46. Konsolidētais vērtējums ir vienošanās starp abiem ekspertiem par projekta iesnieguma galīgo vērtējumu, līdz ar to eksperts, kurš izstrādā konsolidēto vērtējumu, konsultējas ar otru ekspertu par:

47.1. katra kritērija vērtējumu punktos;

47.2. pamatojumu katra kritērija vērtējumiem, ko apkopo no abu ekspertu individuālajos vērtējumos sniegtajiem pamatojumiem.

# 5. Projekta iesniedzējiem - Projekta noslēguma zinātniskā pārskata noformēšana un aizpildīšana

48. Projekta iesniedzējs izstrādā projekta noslēguma zinātnisko pārskatu mēneša laikā pēc projekta īstenošanas beigām un augšupielādē to informācijas sistēmā.

49. Projekta noslēguma zinātniskā pārskata veidlapa ir nolikuma 7. pielikuma “Līgums par fundamentālo un lietišķo pētījumu projekta īstenošanu un finansēšanu” (turpmāk – līgums) 9. pielikums „Projekta noslēguma zinātniskā pārskata veidlapa”.

50. Projekta noslēguma zinātnisko pārskatu veido, saistot to ar projekta iesniegumā norādīto informāciju. Ja nosauktās zinātniskās publikācijas, kuras ir apstiprinātas publicēšanai, nevar atrast internetā, projekta iesniedzējs papildus pārskatam informācijas sistēmā augšupielādē izdevēja apliecinājumu par publikācijas izdošanu.

51. Projekta noslēguma zinātnisko pārskatu aizpilda latviešu valodā un tulko angļu valodā vai aizpilda to tikai angļu valodā, aizpilda visas pārskata nodaļas un apakšnodaļas, informāciju ievada tai paredzētajos laukos.

52. Prasības teksta noformēšanai:

52.1. apjoms nepārsniedz 12 lappuses;

52.2. burtu lielums – ne mazāks par 11;

52.3. vienkāršā rindstarpa;

52.4. atkāpes no malām – 2 cm no katras puses, 1,5 cm no augšas un apakšas;

52.5. visas tabulas, diagrammas, atsauces/atsauču saraksts un citi elementi ir iekļaujami projekta noslēguma zinātniskajā pārskatā, nepārsniedzot 12 lappuses.

53. Projekta noslēguma zinātnisko pārskatu augšupielādē informācijas sistēmā PDF datnes formātā.

54. Projekta iesniedzējs projekta noslēguma zinātnisko pārskatu aizpilda šādi:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Projekta noslēguma zinātniskais pārskats**  Projekta nosaukums:  **1. Zinātniskā izcilība**  [*Projekta vadītājs apraksta pētījuma metodoloģiju un pētījuma progresu atbilstoši projekta apraksta 1. nodaļai “Zinātniskā izcilība” un 2.1. apakšnodaļai “Projekta zinātniskie rezultāti un tehnoloģiskās atziņas, to izplatīšanas plāns”, tai skaitā mērķa un uzdevumu izpildes progresu.*  *Apraksta projekta laikā panāktos zinātniskos rezultātus un tehnoloģiskās atziņas atbilstoši projekta iesniegumā paredzētajam, papildus aprakstot to metodoloģisko vai teorētisko oriģinalitāti, kā arī rezultātu ietekmi uz savas vai citu zinātņu nozaru attīstību un zināšanu bāzi.*]  **2. Ietekme**  2.1. Projekta zinātniskie rezultāti  [*Projekta vadītājs raksturo projekta apraksta 2.1. apakšnodaļā “Projekta zinātniskie rezultāti un tehnoloģiskās atziņas, to izplatīšanas plāns” sastādītā plāna projekta rezultātu izplatīšanai izpildi, iegūto zināšanu ilgtspējas nodrošināšanu, izmaiņas plānā un nepieciešamās korekcijas.*  *Šeit uzskaita sagatavotās un iesniegtās/apstiprinātās zinātniskās publikācijas (tai skaitā Open Access), dalību zinātniskās konferencēs un intelektuālā īpašuma tiesību nostiprināšanu, datu publicēšanu (tai skaitā, Open Data). Uzskaitīt atbilstoši tabulas Nr. 1 dalījumam, norādot nosaukumu, datumu, tīmekļa vietni vai DOI.*]  Tabula Nr. 1   |  |  |  | | --- | --- | --- | | Rezultātu ietekmes indikators | Skaits | | | Plānotais | Sasniegtais | | 1. Zinātniskās publikācijas |  |  | | 1.1. zinātniskie raksti (*SCOPUS, WoSCC* un/vai *ERIH+*) |  |  | | 1.2. citi anonīmi recenzētie zinātniskie raksti |  |  | | 1.3. recenzētas zinātniskās monogrāfijas |  |  | | 2. Intelektuālo tiesību nostiprināšana (patenti, reģistrētas šķirnes u.c. |  |  | | 3. Starptautiskas zinātniskās konferences, kurās plānots uzstāties |  |  |   2.2. Pētniecības attīstības iespējas  [*Projekta zinātniskās grupas zinātniskā sadarbība ar Latvijas vai ārvalstu zinātniskajām organizācijām, sadarbības veidi (īsi aprakstot) un iekļaušanās projektā atbilstoši plānotajam projekta apraksta 2.1. apakšnodaļā “Projekta zinātniskie rezultāti un tehnoloģiskās atziņas, to izplatīšanas plāns”.*  *Iespējas piedalīties jaunu projektu sagatavošanā, tai skaitā ES pētniecības un inovācijas pamatprogrammas “Apvārsnis 2020” programmā, izmantojot šajā projektā iegūtos rezultātus atbilstoši plānotajam projekta apraksta 2.1. apakšnodaļā “Projekta zinātniskie rezultāti un tehnoloģiskās atziņas, to izplatīšanas plāns”.*  *Tabulā Nr. 2 uzskaita zinātniskās sadarbības aktivitātes projekta īstenošanas ietvaros.*]  Tabula Nr. 2   |  |  |  |  | | --- | --- | --- | --- | | Nr. | Sadarbības institūcija/organizācija, valsts | Sadarbības veids | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   2.3. Rezultātu sociāli ekonomiskā ietekme  [*Projekta zinātnisko rezultātu izmantošana sadarbībā ar institūcijām, uzņēmējiem un NVO, piemēram, jaunu tehnoloģiju izveidē, tehnoloģisko instrukciju izstrādē, normatīvo aktu izstrādē, politikas plānošanā u.c. aktivitātēs. Projekta iesniedzēja izvērtējums par sadarbību. Konkrētus gadījumus, ja attiecināms, minēt tabulā Nr. 3.*  *Prioritārā virziena zinātnē (kas norādīts projekta iesnieguma A daļā “Vispārīgā informācija”) ieguldījuma atspoguļojums projekta izpildes gaitā.*  *Ja ir radušies kādi šķēršļi projekta rezultātu ietekmes radīšanā, tos aprakstīt šeit.*]  Tabula Nr. 3   |  |  |  |  | | --- | --- | --- | --- | | Nr. | Sadarbībā ar | Sadarbības apraksts un rezultāts | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   2.4. Publicitāte un komunikācija  [*Sabiedrības informēšana projekta ietvaros, izmantojot rezultātus, atbilstoši projekta iesniegumā plānotajam un izmaiņas, tajā skaitā, kā izdevies sasniegt projekta apraksta 2.2. apakšnodaļā „Rezultātu sociāli ekonomiskā ietekme un publicitāte” norādīto mērķauditoriju.*  *Tabulā Nr. 4 norāda konkrētus pasākumus vai aktivitātes ar mērķi publicitātei un sabiedrības informēšanai.*]  Tabula Nr. 4   |  |  |  |  | | --- | --- | --- | --- | | Nr. | Aktivitāte (piem., intervija plašsaziņas līdzekļos) | Apraksts (sadarbībā ar ko, mērķauditorija, ja ir, tīmekļa vietne u.t.t.) | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   2.5. Ieguldījums projekta zinātniskā personāla, tai skaitā studējošo, kapacitātes celšanā, kā arī studiju vides uzlabošanā  [*Iecerētās projekta zinātniskā personāla kapacitātes celšanas progress (projekta apraksta 2.3. apakšnodaļā “Ieguldījums projekta zinātniskās grupas dalībnieku, tai skaitā studējošo, kapacitātes celšanā, kā arī studiju vides uzlabošanā” plānotais), sevišķi vēršot uzmanību projektā iesaistītajiem studējošajiem, doktora zinātniskā grāda pretendentiem un jaunajiem zinātniekiem.*  *Ja ir veiktas aktivitātes studiju vides uzlabošanai, izmantojot projektā iegūtos rezultātus, uzskaitīt tās šeit.*]  Tabula Nr. 5   |  |  |  |  |  | | --- | --- | --- | --- | --- | | Promocijas, maģistra un bakalaura darbi, kurus vada vai konsultē projekta vadītājs vai galvenie izpildītāji, šī projekta ietvaros (ja darbs ir aizstāvēts, norādīt to pēdējā tabulas sadaļā, papildinot ar datumu un attiecīgo promocijas padomi) | | | | | | Nr. | Darba autors | Darba nosaukums | Vadītājs un konsultants | Aizstāvēšanās | | 1. |  |  |  |  | | 2. |  |  |  |  | | 3. |  |  |  |  | | 4. |  |  |  |  | | n |  |  |  |  |   **3. Īstenošana**  [*Projekta darba plāna izpildes progress un risku novēršana.*  *Projekta darba plāna izpildes gaita, ņemot vērā projekta apraksta 3.2. apakšnodaļu “Darba plāns”, kā arī ar kādiem riskiem projekta zinātniskā grupa saskārusies īstenošanas laikā, kā tie risināti un vai tie jau bija paredzēti projekta apraksta 3.3. apakšnodaļas “Projekta vadība un risku plāns” risku plānā. Ja projekta laikā tika identificēti jauni riski, tos un to novēršanu, kā arī to ietekmi uz tālāko projekta gaitu, rezultātiem un arī budžetu, aprakstīt šeit.*  *Izmaiņas projekta vadības organizācijā, kā arī to ietekme uz projekta izpildi. Tajā skaitā izmaiņas projekta zinātniskās grupas sastāvā, ja tādas ir. Aprakstīt, kā projekta īstenošanā iesaistīti studējošie un doktora zinātniskā grāda pretendenti.*] |

# 6. Ekspertiem - Projekta noslēguma zinātniskā pārskata zinātniskā izvērtēšana

## 6.1. Projekta noslēguma zinātniskā pārskata individuālais vērtējums

55. Pēc projekta īstenošanas noslēguma projekta iesniedzējiem ir jāaizpilda projekta noslēguma zinātniskais pārskats (turpmāk – noslēguma pārskats).

56. Projektu sekretārs katram ekspertam nodrošina pieeju attiecīgā projekta noslēguma zinātniskajam pārskatam un tā paša projekta iesniegumam.

57. Trīs nedēļu laikā kopš līguma par individuālo vērtēšanu vai individuālo un konsolidēto vērtēšanu noslēgšanas eksperts veic projekta noslēguma zinātniskā pārskata individuālo izvērtēšanu, aizpildot nolikuma 8. pielikumu “Projekta noslēguma zinātniskā pārskata vērtējums” informācijas sistēmā un apstiprinot to informācijas sistēmā.

58. Eksperts izvērtē projekta noslēguma zinātnisko pārskatu pēc šādiem kritērijiem:

|  |  |
| --- | --- |
| **Noslēguma zinātniskā pārskata individuālais/konsolidētais vērtējums** | |
| Projekta nosaukums:  Eksperts/i: | |
| **1.** | **Zinātniskā izcilība** |
| [*Eksperts izvērtē, kā projekta zinātniskā grupa ir sasniegusi projekta iesniegumā plānoto līdz noslēgumam. Pamatā ņem vērā noslēguma pārskata 1. nodaļu “Zinātniskā izcilība”, vienlaikus sasaistot to ar noslēguma pārskatu kopumā un projekta iesniegumu. Šeit eksperts sniedz komentāru un ierosinājumus par pētniecības iespējām pēc attiecīgā projekta noslēguma, lai sasniegtu zinātnisko izcilību.*  *Eksperts izvērtē, vai projekta zinātniskās grupas rezultāti parāda tās augsto pētniecības kapacitāti un vai aprakstītie rezultāti ir pienācīgi zinātnes nozares/u zināšanu bāzes papildināšanai.*] |
| **2.** | **Ietekme** |
| [*Eksperts izvērtē, kā projekta zinātniskā grupa ir sasniegusi projekta iesniegumā plānoto līdz noslēgumam. Pamatā ņem vērā noslēguma pārskata 2. nodaļu “Ietekme”, vienlaikus sasaistot to ar noslēguma pārskatu kopumā un projekta aprakstu. Šajā laukumā eksperts sniedz komentāru un ierosinājumus par projekta ietekmi un iegūto zināšanu izplatīšanu turpmāku izplatību, kā arī komunikācijas aktivitātēm pēc attiecīgā projekta noslēguma.*  *Eksperts izvērtē, vai projekta zinātniskā grupa ir sasniegusi plānoto projekta aprakstā, piemēram, vai iesniegtās zinātniskās publikācijas ir atbilstošas projekta tēmai un vai projekta iesniedzēja sabiedrības informēšanas pasākumi ir efektīvi, lai radītu plašāku ietekmi.*] |
| **3.** | **Īstenošana** |
| [*Eksperts izvērtē, kā projekta zinātniskā grupa ir sasniegusi projekta iesniegumā plānoto līdz noslēgumam. Pamatā ņem vērā noslēguma pārskata 3. nodaļu “Īstenošana”, vienlaikus sasaistot to ar noslēguma pārskatu un projekta aprakstu kopumā. Šajā laukumā eksperts sniedz komentāru un ierosinājumus projektu veiksmīgākais īstenošanai.*  *Eksperts izvērtē, vai projekta vadība ir bijusi efektīva, tajā skaitā ņemot vērā kopējo projekta izpildes progresu. Vai projekta apraksta 3.3. apakšnodaļā “Projekta vadība un risku plāns” plānotais risku plāns ir izpildīts gadījumos, kad riski materializējās, un vai to risinājumi ir ticami.*  *Papildus eksperts izvērtē un norāda, vai projekta īstenošanā pietiekamā mērā iesaistīti studējoši un doktora zinātniskā grāda pretendenti. Studējošajiem jābūt iesaistītiem ar kopējo slodzi vismaz 1,0 PLE.*] |

59. Eksperts projekta noslēguma zinātnisko pārskatu novērtē ar vienu no diviem vērtējumiem:

59.1. projekta mērķis ir sasniegts;

59.2. projekta mērķis nav sasniegts.

## 6.2. Projekta noslēguma zinātniskā pārskata konsolidētais vērtējums

60. Kad abi eksperti aizpildījuši un apstiprinājuši individuālo vērtējumu informācijas sistēmā, projektu sekretārs abiem ekspertiem nodrošina pieeju abu ekspertu aizpildītajam individuālajam vērtējumam, kā arī atklāj katram ekspertam otra eksperta identitāti.

61. Viens no ekspertiem (ar kuru ir noslēgts līgums par individuālo un konsolidēto izvērtēšanu) aizpilda konsolidēto vērtējumu informācijas sistēmā, abi eksperti nedēļas laikā to apstiprina informācijas sistēmā.

62. Konsolidētajā vērtējumā abi eksperti vienojas par vienu vērtējumu projekta noslēguma zinātniskajam pārskatam un apkopo individuālajos vērtējumos sniegtos komentārus.

# 7. Projekta iesniedzējam - Finanšu pārskata noformēšana un iesniegšana

63. Finanšu pārskatu par projektam piešķirtā finansējuma izlietojumu (turpmāk – finanšu pārskats) noformē atbilstoši līguma pielikumam Nr. 8 “Finanšu pārskats par fundamentālo un lietišķo pētījumu projekta īstenošanu”.

64. Finanšu pārskatu iesniedz mēneša laikā par iepriekšējo finanšu gadu.

65. Pēc projekta pabeigšanas mēneša laikā iesniedz finanšu pārskatu par atlikumā esošo finansējumu.

66. Finanšu pārskatu informācijas sistēmā iesniedz parakstītu un ieskenētu, kā arī EXCEL datnes formātā.

1. Augstskolā studējošais – saskaņā ar Augstskolu likuma 44. panta pirmo daļu augstskolā studējošais ir bakalaura studiju programmu students, profesionālo studiju programmu students, maģistra studiju programmu students (maģistrants), rezidents medicīnā un doktorants. [↑](#footnote-ref-1)
2. <https://likumi.lv/doc.php?id=295821> [↑](#footnote-ref-2)